

ที่ มท ๐๘๑๖.3/ว กระทรวงมหาดไทย

 ถนนอัษฎางค์ กทม. ๑๐๒๐๐

 มกราคม ๒๕67

เรื่อง แนวทางการขับเคลื่อนโรงเรียนอีโคสคูล (Eco - School) ในสถานศึกษาสังกัดองค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. แนวทางการเตรียมความพร้อมการดำเนินงานโรงเรียนอีโคสคูลฯ จำนวน 1 ชุด

 2. แบบสำรวจความสนใจเข้าร่วมโครงการโรงเรียนอีโคสคูลฯ จำนวน 1 ฉบับ

 3. กำหนดการประชุมชี้แจงแนวทางการขับเคลื่อนโครงการโรงเรียนอีโคสคูลฯ จำนวน 1 ฉบับ

 ด้วยกรมการเปลี่ยนแปลงสภาพภูมิอากาศและสิ่งแวดล้อมได้ดำเนินโครงการโรงเรียนอีโคสคูล (Eco - School) ซึ่งเป็นโครงการด้านการส่งเสริมกระบวนการสิ่งแวดล้อมศึกษาในโรงเรียนของกรมการเปลี่ยนแปลงสภาพภูมิอากาศและสิ่งแวดล้อมที่ต่อยอด จากโครงการศูนย์สิ่งแวดล้อมศึกษาระดับจังหวัดที่ดำเนินการระหว่างปี พ.ศ. 2538 - 2548 โดยโครงการโรงเรียนอีโคสคูล (Eco - School) แบ่งเป็น 3 ระดับ ได้แก่ 1) ระดับต้น เปิดรับสมัครโรงเรียนที่สนใจทุกสังกัด ตั้งแต่ระดับประถมศึกษาตอนต้นจนถึงมัธยมศึกษาตอนปลายหรือเทียบเท่า 2) ระดับกลาง รับสมัครจากโรงเรียนอีโคสคูล (Eco - School) ระดับต้น ที่สนใจพัฒนาต่อยอดการดำเนินงานโรงเรียนอีโคสคูล (Eco - School) ยกระดับการดำเนินกิจกรรมให้มีความเข้มข้นขึ้น 3) ระดับสูง รับสมัครจากโรงเรียนอีโคสคูล (Eco - School) ระดับกลางที่มีความพร้อมและสนใจพัฒนาต่อยอดงานโรงเรียนอีโคสคูล (Eco - School) เพื่อก้าวสู่ระดับสูง (Advance) โดยโรงเรียนจะต้องดำเนินการทั้ง 4 พันธกิจที่กรมการเปลี่ยนแปลงสภาพภูมิอากาศและสิ่งแวดล้อมได้กำหนดขึ้นอย่างเป็นรูปธรรม ซึ่งในปีการศึกษา 2566 มีโรงเรียนสังกัดองค์กรปกครอง ส่วนท้องถิ่นเข้าร่วม จำนวนทั้งหมด 46 แห่ง แบ่งเป็น ระดับต้น จำนวน 41 แห่ง และระดับกลาง จำนวน 5 แห่ง ทั้งนี้ โรงเรียนสาธิตเทศบาลบ้านหัวหิน สังกัดเทศบาลเมืองหัวหิน จังหวัดประจวบคีรีขันธ์ ซึ่งได้รับรางวัล ASEAN Eco - Schools ระดับประถมศึกษาและระดับมัธยมศึกษา และนายมนตรี เจือไทสง อาจารย์โรงเรียนสาธิตเทศบาลบ้านหัวหินได้รับรางวัล ASEAN Youth Eco - Champions Award และได้จัดแสดงผลการดำเนินงานโรงเรียนอีโคสคูล (Eco - School) ณ การประชุมสมัชชาประเทศภาคีอนุสัญญาสหประชาชาติ ว่าด้วย การเปลี่ยนแปลงสภาพภูมิอากาศครั้งที่ 28 (COP28) ณ เมืองดูไบ สหรัฐอาหรับเอมิเรตส์ ระหว่างวันที่ 30 พฤศจิกายน - 12 ธันวาคม 2566 ในการนี้ กระทรวงมหาดไทยได้เล็งเห็นถึงความสำคัญในการส่งเสริม การจัดการศึกษาเพื่อการพัฒนาที่ยั่งยืนในสถานศึกษาสังกัดองค์กรปกครองส่วนท้องถิ่น และได้จัดทำแนวทาง การเตรียมความพร้อมการดำเนินงานโรงเรียนอีโคสคูล (Eco - School) ของสถานศึกษาสังกัดองค์กรปกครองส่วนท้องถิ่น ปีงบประมาณ พ.ศ. 2567 - 2568 ขึ้น เพื่อส่งเสริมให้สถานศึกษาสังกัดองค์กรปกครองส่วนท้องถิ่น นำแนวทางโรงเรียนอีโคสคูล (Eco - School) ไปปรับใช้ จึงขอความร่วมมือจังหวัดดำเนินการ ดังนี้

 1. ให้องค์กรปกครองส่วนท้องถิ่นแจ้งสถานศึกษาในสังกัด ทุกแห่ง ศึกษาแนวทาง การเตรียมความพร้อมการดำเนินงานโรงเรียนอีโคสคูล (Eco - School) ของสถานศึกษาสังกัดองค์กรปกครองส่วนท้องถิ่น ปีงบประมาณ พ.ศ. 2567 - 2568 พร้อมทั้งสนับสนุนและติดตามการดำเนินงานโรงเรียนอีโคสคูล (Eco - School) ของสถานศึกษาในสังกัด และนำแนวทางดังกล่าวไปประยุกต์ใช้ในสถานศึกษา ซึ่งสามารถนำไปปรับใช้ในการบริหารจัดการสถานศึกษาได้ทุกประเภท (ศูนย์พัฒนาเด็กเล็ก โรงเรียน และวิทยาลัย)

/2. ให้องค์กร ...

-2-

 2. ให้องค์กรปกครองส่วนท้องถิ่นแจ้งสถานศึกษาในสังกัดประเภทโรงเรียนเตรียมสมัคร เข้าร่วมโครงการโรงเรียนอีโคสคูล (Eco - School) ระดับต้น ในช่วงเดือนมิถุนายน - สิงหาคม 2567 โดยให้ศึกษาแนวทางการดำเนินงานโรงเรียนอีโคสคูล (Eco - School) ระดับต้น ของกรมการเปลี่ยนแปลงสภาพภูมิอากาศและสิ่งแวดล้อม และให้โรงเรียนที่มีความประสงค์สมัครเข้าร่วมโครงการโรงเรียนอีโคสคูล (Eco - School) ตอบแบบสำรวจความสนใจเข้าร่วมโครงการโรงเรียนอีโคสคูล (Eco - School) ทาง Google Forms ลิงก์ https://bit.ly/3uYOld6 ภายในวันพุธที่ 1 พฤษภาคม 2567 ให้กรมส่งเสริมการปกครองท้องถิ่นทราบ เพื่อใช้เป็นข้อมูลในการวางแผนการดำเนินงานและการติดตามการดำเนินงานต่อไป

 3. ให้องค์กรปกครองส่วนท้องถิ่นมอบหมายผู้แทนสถานศึกษาในสังกัดเข้าร่วมการประชุมชี้แจงแนวทางการขับเคลื่อนโครงการโรงเรียนอีโคสคูล (Eco - School) ในสถานศึกษาสังกัดองค์กรปกครองส่วนท้องถิ่น ในวันพุธที่ 31 มกราคม 2567 เวลา 13.30 - 16.30 น. ถ่ายทอดสดผ่านทาง Facebook
เพจการศึกษาท้องถิ่นไทย

 4. ให้จังหวัดและองค์กรปกครองส่วนท้องถิ่นส่งเสริม สนับสนุน และติดตามการดำเนินกิจกรรมตามโครงการโรงเรียนอีโคสคูล (Eco - School) ให้บรรลุวัตถุประสงค์

รายละเอียดปรากฏตามสิ่งที่ส่งมาด้วย

 จึงเรียนมาเพื่อพิจารณาดำเนินการต่อไป

 ขอแสดงความนับถือ

รอง อสถ........................

ผอ.กพส.........................

ผอ.สพศ..........................

หน.ฝ..............................

จนท................................

 ปลัดกระทรวงมหาดไทย

ร.ปมท. ...........................................

อสถ. ...............................................

ร.อสถ. ............................................

ผอ.กศ. …………….……………..……….

ผอ.กง.สศ. ….……….……………………

หน.ฝ. .............................................

จนท. ..............................................

ร.ปมท. ...........................................

อสถ. ...............................................

ร.อสถ. ............................................

ผอ.กศ. …………….……………..……….

ผอ.กง.สศ. ….……….……………………

หน.ฝ. .............................................

จนท. ..............................................

ร.ปมท. ........................................

อสถ. ............................................

ร.อสถ. .........................................

ผอ.กศ. …………….………..……..……

ผอ.กง.สศ. ….……….………………….

หน.ฝ. ..........................................

จนท. ............................................

กรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

รอง อสถ.................

ผอ.กพส...................

ผอ.กง.พศ................

หน.ฝ. .....................

จนท.........................

รอง อสถ.................

ผอ.กพส...................

ผอ.กง.พศ................

หน.ฝ. .....................

จนท.........................

รอง อสถ.................

ผอ.กพส...................

ผอ.กง.พศ................

หน.ฝ. .....................

จนท.........................

รอง.อสถ. ......................................

ผอ.กศ. ..........................................

ผอ.กง.สศ. .....................................

หน.ฝ.คศ. ......................................

จนท. .............................................

โทร. 0-2241-9000 ต่อ 5313

ไปรษณีย์อิเล็กทรอนิกส์ saraban@dla.go.th

ผู้ประสานงาน : นางสาวสรัลพัฒน์ พรหมสาขา ณ สกลนคร โทร. 081-451-6416

QR Code สิ่งที่ส่งมาด้วย



bit.ly/47W6iaC

